**תקנון תחרות ראש חודש**

תוכן עניינים

[1. **הגדרות** 1](#_Toc176682379)

[2. **כללי ונספחים** 2](#_Toc176682380)

[3. **השתתפות בפעילות** 2](#_Toc176682381)

[4. **מהלך הפעילות ופרסים** 2](#_Toc176682382)

[5. **מדיניות פרטיות** 3](#_Toc176682383)

[6. **אחריות** 4](#_Toc176682384)

[7. **קניין רוחני** 4](#_Toc176682385)

[8. **שונות** 4](#_Toc176682386)

## **הגדרות**

**"תקופת הפעילות"** הפעילות מתקיימת בכל ראש חודש בשנת 2025 בהתאם לפירוט בסעיף 3.1. מובהר כי ניתן לרכוש מוצרים משתתפים כהגדרתם להלן לצורך השתתפות בפעילות במשך שבעה ימים הקודמים לכל ראש חודש כמפורט **בנספח א'** לתקנון זה וכן כי כל חשבונית תאפשר השתתפות בחודש הרכישה בלבד.

עורכת הפעילות רשאית לשנות את מועדי הפעילות ו/או מועד סיומה, להאריך, לקצר, לדחות או לקטוע את תקופת הפעילות או חלקה או מועדים אחרים הקבועים בתקנון, ללא הודעה מראש, ועל פי שיקול דעתה הבלעדי. החליטה לעשות כן, תפרסם תקנון מעודכן באתר אסם ולא תידרש כל הודעה נוספת מצידה. האמור בסעיף זה בין היתר בהתחשב בהנחיות גופי המדינה ובמצב הבטחוני.

**"עורכת הפעילות"** או"**אסם**": קבוצת אסם סחר, שותפות מוגבלת, רח' הרימון 2, ת"ד 934, שהם 60850.

**"משתתף" ו/או "משתתפי הפעילות":** בגיר מעל גיל 18 הרוכש בתקופת הפעילות מהמוצרים המפורטים בתקנון זה בסך 49.90 ₪ ומעלה בהתאם להוראות תקנון זה (ושומר את חשבונית הקניה, כהגדרתה להלן).

**"המוצרים המשתתפים בפעילות" ו/או "המוצרים":** מגוון מוצרים המשווקים תחת מותגי "אסם", "נסטלה" (למעט מטרנה ולמעט מוצרי שוקולד, גלידות ושלגונים) וכן, בונז'ור, עסיס, ויטמינצ'ק, פיטנס, נסקפה, סטארבקס, טבעול  וצבר.

**"חשבונית הקניה" ו/או "החשבונית":** כהגדרתה בסעיף 3.1 להלן.

**"טלמסר":** 039-039-039 שלוחה 4 או מספר אחר שיוקצה לצורך כך.

**"הפרסים" ו/או "הפרס":** המשתתפים הזכאים יזכו באחד הפרסים כמפורט בסעיף 4 להלן.

**"אתר אסם":** [כתובת אתר האינטרנט של אסם](http://www.osem.co.il/).

## **כללי ונספחים**

תקנון זה מסדיר את תנאי ההשתתפות בפעילות והינו חוזה לכל דבר ועניין. התקנון ממצה את זכויות וחובות הצדדים, ועצם ההשתתפות בפעילות מהווה הסכמה מלאה של המשתתף לכל האמור בו.

* 1. הוראות תקנון זה תגברנה על כל מודעה או פרסום אחר.
	2. הוראות תקנון זה מנוסחות בלשון זכר מטעמי נוחות בלבד, והן מתייחסות גם לנקבה.
	3. מבלי לגרוע מכלליות האמור, רישומי אסם או מי מטעמה, הם שיחייבו לצורך בחינת ההוראות הכלולות בתקנון זה.

## **השתתפות בפעילות**

* 1. משתתף אשר ירכוש במהלך ששת הימים הקודמים לראש חודש או ביום ראש החודש עצמו (כמפורט בנספח א'), אחד או יותר מהמוצרים המשתתפים בפעילות, במסגרת רכישה בודדת, בסכום השווה או העולה על 49.90 ₪ (להלן: **"הרכישה המינימלית" או "הרכישה המזכה"**), ויקבל חשבונית המעידה על הרכישה המינימלית עם פירוט המוצרים המשתתפים בפעילות שנרכשו על ידו במסגרת הרכישה כאמור (להלן: **"החשבונית"**) יוכל להשתתף בפעילות התחרותית, באחת מהדרכים הבאות בהתאם לבחירתו:
		1. להתקשר לטלמסר או לשלוח הודעת "ווטסאפ" למספר 039-039-039 (למתקשרים לטלמסר יש להקיש שלוחה 4) ובה לספר מה מיוחד בשולחן האוכל בראש החודש בביתו ומה מכינים במשפחתו רק לראש חודש. שני המשתתפים עם הסיפור המיוחד או המעניין ביותר באותו חודש, יבחרו כזוכים ונציג של רדיו קול חי יגיע לביתם בתיאום עמם ויראה כיצד הזוכים משלבים מוצרי אסם נסטלה בארוחה בביתם וימסור להם את הפרס. השתתפות בדרך זו ניתן לבצע במשך 6 ימים הקודמים לראש החודש או ביום ראש החודש עצמו כמפורט בנספח א'.
		2. להגיע לאחד משדרני רדיו קול חי שיגיעו למרכזי קניות בכל אחד מימי ראש חודש בתקופת המבצע ולהציג בפניהם קבלה על רכישה מזכה כהגדרתה בתקנון זה ביחס לחודש הרלוונטי, וכן לענות על שאלת טריוויה שיציג השדרן. הזוכים שיענו נכונה ויציגו חשבונית בהתאם לתקנון, יוכלו לזכות בפרס. מיקום השדרנים ומועדי נוכחותם במרכזי הקניות, יפורסם ברדיו קול חי במהלך ימי הפעילות.
		3. בשלושה ימים טרם כל ראש חודש (כולל יום ראש החודש עצמו), משתתף שיש בידו חשבונית מזכה ביחס לחודש הרלוונטי, יוכל לשלוח לבוט במספר 039-039-039 תמונה של המוצרים שנרכשו בתקופת הפעילות ושל החשבונית ולקבל מודעה של המבצע לשיתופים בסטטוס ה"ווטסאפ" שלו בצירוף הזמנה שלו באופן יצירתי/לעוקביו לשתף את הסטטוס. משתתף אחד שיזכה בהכי הרבה צפיות בכל חודש בתקופת המבצע, יזכה בפרס אחד.
	2. יובהר כי כל חשבונית מזכה בהשתתפות אחת ובדרך השתתפות אחת באותו חודש שבו בוצעה הרכישה המזכה (כמפורט בנספח א') ולא ניתן יהיה להשתתף עם אותה חשבונית מספר פעמים או בכמה דרכי השתתפות. כל חשבונית תאפשר זכיה בפרס אחד בלבד.
	3. בעצם ההשתתפות בפעילות מסכים, מאשר ומצהיר המשתתף כי הוא מקבל עליו את הוראותיו של התקנון וכי התקנון יחול עליו ויחייבו לכל דבר ועניין.
	4. למען הסר ספק יובהר כי כל חשבונית מזכה מקנה זכאות ולזכיה בפרס אחד בלבד, בלא קשר לסכום הרכישה המופיע בחשבונית.
	5. ההשתתפות בפעילות על ידי משתתף נעשית על אחריותו הבלעדית, והוא מתחייב לשפות את אסם, או מי מטעמה בגין נזק, הפסד או הוצאה שייגרמו בגין כל טענה, בקשר עם השתתפותו.
	6. תנאי בסיסי להשתתפות בפעילות הוא כי המשתתף ישמור על חשבונית הקניה, לצורך הוכחת זכאותו לפרס במידה וזכה. מבלי לפגוע ביתר תנאי תקנון זה, משתתף שלא יציג את החשבונית כשהיא במצב תקין וקריא, לא יהיה זכאי לפרס והוא מוותר על כל טענה בשל כך.
	7. בכל מקרה בו יפר משתתף את הוראות תקנון זה, תהא אסם רשאית לבטל את השתתפותו בפעילות ו/או את זכייתו.

## **מהלך הפעילות ופרסים**

* 1. כל אחד מהמשתתפים אשר ביצעו רכישה מזכה של המוצרים המשתתפים בסך 49.90 ₪ או יותר במהלך תקופת הפעילות, יהיה זכאי להשתתף באחת מדרכי ההשתתפות המפורטות בסעיף 3.1 לעיל, במהלך תקופת הפעילות בלבד. המשתתפים שישתתפו בפעילות באאמצעות הטלמסר כמפורט בסעיף 3.1.1 והמשתתפים הזוכים שישתתפו באמצעות סטטוס ה"ווטסאפ" כמפורט בסעיף 3.1.3, יוכלו לזכות במארז מוצרי אסם נסטלה והמשתתפים שיבחרו להשתתף באמצעות השתתפות בחידון טריוויה שיציגו שדרני רדיו קול חי במרכזי קניות כמפורט בסעיף 3.1.2, יוכלו לזכות במוצר אחד ממוצרי אסם נסטלה בהתאם למלאי הקיים בעמדות השידור של השדרנים (להלן: **"הפרסים"**).
	2. הפרס בו יזכה כל אחד מהזוכים אינו ניתן לבחירת המשתתף או להחלפה, לשינוי ו/או להמרה בכסף או בשווה כסף. תכולת מוצרי המארז, משקלם, טעמם, כמותם והרכבם, נתון לשיקול דעתה הבלעדי של עורכת הפעילות.
	3. קבלת הפרסים תיעשה על ידי המשתתף בתיאום עם מי מטעמה של אסם בהתאם להנחיות שיקבל בעת ההודעה על זכייתו. נציג מטעם אסם יצרו קשר עם המשתתפים הזוכים בהתאם לפרטים שנמסרו על ידם, ויתאמו עמם את מסירת הפרס לידיהם.
	4. למען הסר ספק מובהר בזאת כי לאסם לא תהיה כל מחויבות ו/או אחריות בכל צורה שהיא כלפי הזוכים לאחר מסירת הפרס לזוכים לרבות בגין אובדן הפרס, גניבתו ושלמותו, מימוש הפרס או שביעות רצונם של המשתתפים מהפרס ולא תשמע ו/או תתקבל כל תביעה ו/או טענה ו/או דרישה כנגד עורכת הפעילות/או מי מטעמה בקשר לכך.
	5. מבלי לגרוע מהאמור לעיל, מקרה בו הזוכה לא יצר קשר עם עורכת הפעילות, או לא השיב, מכל סיבה שהיא, תוך 7 ימים ממועד פניה בדואר אלקטרוני ו\או בטלפון ו/או באמצעות הודעה שתישלח באמצעות הכתובת שמסר המשתתף עם הודעה על זכייתו, מכל סיבה שהיא, יהיה לעורכת הפעילות שיקול דעת בלעדי לבטל את הזכייה ו/או לעשות בפרס כראות עיניה, לרבות בחירת זוכה חדש על פי שיקול דעתה הבלעדי של עורכת הפעילות ולא תשמע או תתקבל כל טענה מצד הזוכה או כל משתתף אחר לעניין זה כנגד עורכת הפעילות.
	6. אסם תהא רשאית שלא למסור את הפרס לידי מי שפעל תוך כדי מעשה עבירה או במעשה שאינו כדין/או שאינו על פי הוראות תקנון זה, מכל בחינה שהיא על פי שיקול דעתה הבלעדי.
	7. מובהר כי הפרס כולל רק את השובר המוענק כפרס וכל יתר ההוצאות שיוציאו הזוכים במסגרת מימוש הפרס לרבות הוצאות נסיעות, ביטוח, דמי שינוי וכל הוצאה נוספת, תהיינה באחריות הזוכים בלבד ועל חשבונם.
	8. מבלי לגרוע מהאמור לעיל, במקרה בו משתתף הציג חשבונית קניה שהפרטים בה אינם מופיעים בשלמות, או שהמודפס עליה אינו ברור די צרכו בין אם כתוצאה מצילום לא ברור או מכל סיבה אחרת (להלן: "חשבונית קניה פגומה"), יהיה לאסם שיקול דעת בלעדי לפסול את הזכייה, או לחילופין, להורות למועמד לזכייה להמציא את החשבונית פעם נוספת, ו/או לבקש מן המועמד לזכייה לגשת לסניף בו בוצעה הרכישה, לבקש שחזור חשבונית ולספק לאסם צילום חשבונית קניה תקינה. לא סיפק המועמד לזכייה חשבונית תקינה עד לתום תקופת הפעילות, זכאותו לפרס תיפסל. יובהר, כי שיקול דעתה הבלעדי של אסם, כאמור לעיל, יהא בהתאם לכל מקרה לגופו ולמשתתפים או למי מטעמם לא תהא כל טענה בגין כך.
	9. אסם רשאית להחליף או לשנות את הפרס מכל סיבה שהיא ולזוכים לא תהיינה טענות לגבי פרס חלופי כאמור.

## **מדיניות פרטיות**

* 1. אסם עשויה לקבל או לאסוף מידע אודות המשתתפים ולאחסנו במאגרי מידע שלה. מובהר בהקשרים אלה, כי (א) לא מוטלת על המשתתפים כל חובה שבדין למסור או לחשוף או למסור את פרטיהם (אך ייתכן כי מסירת / חשיפת פרטים כאמור מתחייבת לשם השתתפות בפעילות וקבלת פרס במקרה של זכאות); וכן כי (ב) ידוע למשתתף ומוסכם עליו, כי אסם עשויה לעשות שימוש בפרטים שיתקבלו ו/או שיאספו על ידה לצרכיה העסקיים, לאגור אותם במאגרי מידע (כהגדרת המונח בחוק הגנת הפרטיות, התשמ"א-1981) וכן להעבירם לתאגידים קשורים לה (לרבות חברות אם וחברות אחיות) ולשותפים עסקיים, הכול בכפוף להוראות הדין.
	2. אסם מיישמת מערכות ונהלים לאבטחת מידע. בעוד שמערכות ונהלים אלה מצמצמים את הסיכונים לחדירה בלתי-מורשית לנתונים שיאספו על ידה, אין בהם כדי לשלול באופן מוחלט חדירה כאמור. לכן, אסם אינה מתחייבת, כי השתתפות בפעילות תהיה חסינה באופן מוחלט מפני גישה בלתי-מורשית למידע שייאסף בהקשרים אלה.
	3. מתן הפרסים או ההטבות נשוא תקנון זה עשוי להיות מסוקר באמצעי תקשורת שונים, לרבות לצורך קידום מכירות. בהשתתפותו בפעילות מביע המשתתף את הסכמתו הבלתי חוזרת והבלתי מותנית לפרסום שמו ולסיקור מסירת הפרס לידיו (לרבות בביתו על ידי נציג רדיו קול חי) באמצעי תקשורת שונים, ללא כל תמורה.

## **אחריות**

* 1. אסם ו/או מי מטעמה, אינה מתחייבת, כי הפעילות תתקיים ללא תקלות, שגיאות, נפילת מערכות או טעות ולמשתתף לא יהיו כל טענה או תביעה כתוצאה מכך. מבלי לגרוע מכלליות האמור, בכל מקרה בו משתתף לא ישתתף בפעילות ו/או לא יזכה בפרס עקב טעות של אסם, אשר אירעה בתום לב ו/או ברשלנות, לא תהיינה לו בגין כך טענות.
	2. אסם או מי מטעמה לא תישא בכל אחריות כלפי משתתפי הפעילות בקשר עם שביעות רצונם של הזוכים מהפרס ולא תהא חייבת למשתתף כל פיצוי היה והפרס אינו לשביעות רצונו מכל סיבה.

## **קניין רוחני**

* 1. כל זכויות היוצרים והקניין הרוחני המופיעות במסגרת הפעילות, הם קניינה של אסם או קניינו של צד שלישי בו רשאית אסם לעשות שימוש. המשתתפים בפעילות אינם רשאים לעשות כל שימוש בזכויות היוצרים והקניין הרוחני כאמור, לרבות להעתיק, להפיץ, להציג בפומבי, לשנות, ליצור יצירות נגזרות, על ידם או בשיתוף עם צד שלישי, בכל אמצעי שהוא, שלא בקבלת הסכמת אסם מראש ובכתב.

## **שונות**

* 1. מבלי לגרוע מהאמור לעיל, המשתתף מצהיר ומאשר, כי כל תקלה ו/או שיבוש ו/או איחור אשר מקורם באירוע שאינו בשליטתה של אסם או מי מטעמה לא ייחשבו הפרה של הוראות תקנון זה ולא יזכו אותו בכל סעד ו/או זכות ו/או תרופה.
	2. לא ישתתפו בפעילות עובדי אסם ובני משפחותיהם מדרגה ראשונה.
	3. אסם שומרת לעצמה את הזכות לפעול על פי תנאי תקנון זה ו/או לשנות את תנאיו מפעם לפעם ו/או להפסיק את הפעילות בכל עת ו/או להאריכה מעבר לתקופה שנקבעה, הכל לפי שיקול דעתה המוחלט והבלעדי ובכפוף לכל דין. אסם תעדכן את משתתפי הפעילות בדבר שינוי התקנון כפי שיתפרסם מעת לעת באתר אסם.
	4. אסם רשאית, מבלי לגרוע מכלליות האמור לעיל, לבטל אישור זכאות לפרס, אם לדעתה קיים חשש סביר שהמשתתף הפר הוראות תקנון זה או את הוראות הדין.
	5. בכל מקרה של סתירה או אי התאמה בין הוראות תקנון זה לבין פרסום אחר כלשהו של הפעילות, תגברנה הוראות תקנון זה.
	6. מובהר כי התנהלותה התקינה של הפעילות וקבלת הפרס בהתאם להוראות התקנון תלויות בין היתר בהשלכות המצב הבטחוני.

**נספח א' – מועדי ביצוע רכישה מזכה בהשתתפות בפעילות**

30/1/25 ר"ח שבט – ניתן לבצע רכישה מזכה בהשתתפות החל מיום 22.1.2025 ועד יום 30.1.2025

27/2/25 ער"ח - ניתן לבצע רכישה מזכה בהשתתפות החל מיום 19.1.2025 ועד יום 27.2.2025

30/3/25 ר"ח ניסן - ניתן לבצע רכישה מזכה בהשתתפות החל מיום 21.3.2025 ועד יום 30.3.2025

28/4/25 ר"ח אייר - ניתן לבצע רכישה מזכה בהשתתפות החל מיום 20.4.2025 ועד יום 28.4.2025

28/5/25 ר"ח סיון - ניתן לבצע רכישה מזכה בהשתתפות החל מיום 20.5.2025 ועד יום 28.5.2025

26/6/25 ר"ח תמוז - ניתן לבצע רכישה מזכה בהשתתפות החל מיום 18.6.2025 ועד יום 26.6.2025

24/7/25 ער"ח אב - ניתן לבצע רכישה מזכה בהשתתפות החל מיום 16.7.2025 ועד יום 24.7.2025

24/8/25 ר"ח אלול - ניתן לבצע רכישה מזכה בהשתתפות החל מיום 15.8.2025 ועד יום 24.8.2025

18/9/25 ער"ח תשרי- - ניתן לבצע רכישה מזכה בהשתתפות החל מיום 10.9.2025 ועד יום 18.9.2025

22/10/25 ר"ח חשוון - ניתן לבצע רכישה מזכה בהשתתפות החל מיום 15.10.2025 ועד יום 22.10.2025

20/11/25 ער"ח כסלו - ניתן לבצע רכישה מזכה בהשתתפות החל מיום 12.11.2025 ועד יום 20.11.2025

21/12/25 ר"ח טבת - ניתן לבצע רכישה מזכה בהשתתפות החל מיום 12.12.2025 ועד יום 21.12.2025